NBA 1954-55

H αγωνιστική περίοδος 1954-55 ήταν η ένατη στην ιστορία του NBA. Στο πρωτάθλημα έλαβαν μέρος 8 ομάδες και έδωσαν 72 παιχνίδια η κάθε μία στα πλαίσια της κανονικής περιόδου. Ακολούθησαν τα πλέι-οφ, όπου οι Σίρακιουζ Νάσιοναλς κέρδισαν τους Φορτ Γουέιν Πίστονς με 4-3 νίκες στους τελικούς και κατέκτησαν τον τίτλο για πρώτη φορά στην ιστορία τους.

Αξιοσημείωτα γεγονότα 
 Για να καταπολεμηθεί ο αργός ρυθμός των παιχνιδιών, το NBA παρουσίασε το ρολόι των 24 δευτερολέπτων. Η επινόηση αυτή αναζωογόνησε το ενδιαφέρον του κοινού και οδήγησε τους αγώνες σε υψηλά σκορ.
 Το τηλεοπτικό δίκτυο NBC ξεκίνησε να μεταδίδει παιχνίδια του πρωταθλήματος από αυτή την αγωνιστική περίοδο. Αυτό συνεχίστηκε μέχρι και τη  σεζόν 1961-62, όταν τη μετάδοση ανέλαβε το SNI και αργότερα το ABC. Το NBC θα άρχιζε να μεταδίδει ξανά αγώνες από τη σεζόν 1990-91.
 Οι Μπάλτιμορ Μπούλετς αποχώρησαν από το πρωτάθλημα στις 27 Νοεμβρίου 1954, μετά από 3 νίκες και 11 ήττες. Πρόκειται για την τελευταία αποχώρηση ομάδας από το κορυφαίο πρωτάθλημα μέχρι σήμερα και η διοργανώτρια αρχή δεν λαμβάνει υπόψιν τα αποτελέσματα και τα στατιστικά του συλλόγου σε αυτή τη σεζόν. Το NBA θα επέστρεφε στη Βαλτιμόρη το 1963, με τη μετακόμιση των Σικάγο Ζέφιρς και τη μετονομασία τους σε νέους Μπάλτιμορ Μπούλετς. Από το 1973, η εν λόγω ομάδα μετακόμισε στην Ουάσινγκτον, αλλάζοντας το όνομά της σε Κάπιταλ Μπούλετς και αργότερα σε Ουάσινγκτον Ουίζαρντς.
 Με την αποχώρηση των Μπούλετς, χρειάστηκε να επαναδιατυπωθεί το πρόγραμμα αγώνων. Κάθε ομάδα θα έπαιζε πλέον 12 παιχνίδια ενάντια στις ομάδες της κατηγορίας της και 9 με τις ομάδες της άλλης κατηγορίας, ολοκληρώνοντας τη σεζόν σε ένα σύνολο 72 αγώνων.
 Ο Φρανκ Σέλβι του πανεπιστημίου του Φούρμαν επιλέχθηκε στο νούμερο 1 του Ντραφτ από τους Μπάλτιμορ Μπούλετς. Αγωνίστηκε εκεί μέχρι τις 27 Νοεμβρίου 1954, όταν ο σύλλογος αποχώρησε από το NBA και στη συνέχεια μεταπήδησε στους Μιλγουόκι Χοκς. Στο εκτός έδρας παιχνίδι των Χοκς ενάντια στους Μινεάπολις Λέικερς στις 2 Δεκεμβρίου 1954, ο Σέλβι ευστόχησε στις 24 από τις 26 βολές που σούταρε θέτοντας νέο ρεκόρ στη διοργάνωση.
 Στο ίδιο ντραφτ, οι Μιλγουόκι Χοκς επέλεξαν τον Μπομπ Πετίτ στο νούμερο 2, οι Σίρακιουζ Νάσιοναλς τον Τζόνι Κερ στο νούμερο 6 και οι Νιου Γιορκ Νικς τον Ρίτσι Γκέριν στο νούμερο 17.
 Στις 4 Δεκεμβρίου 1954, ο Νιλ Τζόνστον των Φιλαδέλφεια Ουόριορς σημείωσε ρεκόρ ριμπάουντ στη διοργάνωση, όταν κέρδισε 39 στο παιχνίδι ενάντια στους Σίρακιουζ Νάσιοναλς.
 Το All-Star Game της σεζόν έλαβε χώρα την Τρίτη 18 Ιανουαρίου 1955 στο Madison Square Garden της Νέας Υόρκης. Μπροστά σε 15.564 θεατές, η Ανατολή νίκησε τη Δύση με 100-91. Ο Μπιλ Σάρμαν των Μπόστον Σέλτικς έλαβε το βραβείο του πολυτιμότερου παίκτη.
 Ο Νιλ Τζόνστον των Φιλαδέλφεια Ουόριορς ισοφάρισε το ρεκόρ του Τζορτζ Μάικαν των Μινεάπολις Λέικερς, αφού αναδείχθηκε πρώτος σκόρερ του πρωταθλήματος για τρίτη συνεχόμενη χρονιά.
 Οι Μιλγουόκι Χοκς αγωνίστηκαν για τελευταία σεζόν στην πόλη του Μιλγουόκι. Την επόμενη σεζόν μετακόμισαν στο Σαιντ Λούις του Μιζούρι και μετονομάστηκαν σε Σαιντ Λούις Χοκς. Το NBA επέστρεψε στο Μιλγουόκι το 1968 με τη δημιουργία των Μιλγουόκι Μπακς.

Κανονική περίοδος

Βαθμολογίες 

Δυτική κατηγορία

Ανατολική κατηγορία

Κορυφαίοι στατιστικών 

Σημ.: Μέχρι την αγωνιστική περίοδο 1969-70, οι κορυφαίοι σε πόντους, ριμπάουντ και ασίστ καθορίζονταν με βάση το σύνολο και όχι τον μέσο όρο.

Βραβεύσεις 
 Rookie της χρονιάς: Μπομπ Πέτιτ (Μιλγουόκι Χοκς)

 Καλύτερη πεντάδα
 Νιλ Τζόνστον (Φιλαδέλφεια Ουόριορς)
 Ντολφ Σέις (Σίρακιουζ Νάσιοναλς)
 Μπομπ Κούζι (Μπόστον Σέλτικς)
 Μπομπ Πέτιτ (Μιλγουόκι Χοκς)
 Λάρι Φουστ (Φορτ Γουέιν Πίστονς)

 2η καλύτερη πεντάδα
 Χάρι Γκάλατιν (Νιου Γιορκ Νικς)
 Σλέιτερ Μάρτιν (Μινεάπολις Λέικερς)
 Βερν Μίκελσεν (Μινεάπολις Λέικερς)
 Πολ Σέιμουρ (Σίρακιουζ Νάσιοναλς)
 Μπιλ Σάρμαν (Μπόστον Σέλτικς)

Πλέι-οφ

Παραπομπές

Εξωτερικοί σύνδεσμοι 
Αγωνιστική περίοδος 1954-55 στο NBA.com
Περίληψη αγωνιστικής περιόδου 1954-55 στο Basketball-Reference.com